ગુજરાતી સમાચાર: વિસ્તરણની યોજના સાથે મ્યુચ્યુઅલ ફંડ્સના સ્ટાફમાં તીવ્ર વધારો | Mutual Fund 121 - Wealth Management | I Am Gujarat
Gujarati News Wealth Management વિસ્તરણની યોજના સાથે મ્યુચ્યુઅલ ફંડ્સના સ્ટાફમાં તીવ્ર વધારો
વિસ્તરણની યોજના સાથે મ્યુચ્યુઅલ ફંડ્સના સ્ટાફમાં તીવ્ર વધારો
Updated: Sep 11, 2019 11:31 am IST
71063628
રાજેશ મસ્કરન્હસ
મુંબઈ:નાણાકીય વર્ષ 2019માં ભારતના મ્યુચ્યુઅલ ફંડ ઉદ્યોગમાં એકંદરે કર્મચારીઓની સંખ્યામાં 28 ટકાનો વધારો નોંધાયો હતો. નબળાં નાણાકીય બજારો છતાં પણ મ્યુચ્યુઅલ ફંડ પ્રોડક્ટ્સની માંગમાં વધારો થવાનું આ પરિણામ હતું.
મ્યુચ્યુઅલ ફંડ્સે તેમના બિઝનેસમાં વધારો કરવા માટે દેશનાં નાનાં શહેરોમાં પણ તેમનો પ્રયાસ વધારવાનો પ્રયાસ કર્યો છે તેણે સ્ટાફની મજબૂતીમાં વધારો કર્યો છે તેમ એક ફંડ મેનેજરે જણાવ્યું હતું. પરંતુ નાણાકીય વર્ષ 2020માં તેમની કર્મચારીઓને રોજગારી આપવાની ઝડપ ધીમી થવાની અપેક્ષા છે.
આઇસીઆઇસીઆઇ પ્રુડેન્શિયલ મ્યુચ્યુઅલ ફંડે નાણાકીય વર્ષ 2019માં તેનો સ્ટાફ 62 ટકા વધારીને 2,100 કરી દીધો હતો, જ્યારે એચડીએફસી એએમસી ખાતે કર્મચારીઓની સંખ્યા 25 ટકા વધીને 1,600 થઈ ગઈ હતી, તેમ એક પ્રીમિયમ એક્ઝિક્યુટિવ સર્ચ કંપની વિટોઅલ્ટર દ્વારા સંકલિત કરવામાં આવેલા આંકડા જણાવે છે. રિલાયન્સ નિપ્પોન લાઇફ મ્યુચ્યુઅલ ફંડે નાણાકીય વર્ષ 2019માં તેના સ્ટાફની મજબૂતાઈ 26 ટકા વધારીને 1,700 કરી હતી જ્યારે એસબીઆઇ મ્યુચ્યુઅલ ફંડના કર્મચારીઓની સંખ્યા 31 ટકા ઊછળીને 1,700 પર પહોંચી હતી.
મ્યુચ્યુઅલ ફંડ ઉદ્યોગે નાણાકીય વર્ષ 2019માં તેમના સ્ટાફને આશરે આઠ ટકાથી 12 ટકા ઇન્ક્રિમેન્ટ આપ્યું હતું, જેની સાથે 20-30 ટકા માર્કેટ લિન્ક્ડ ઇન્ક્રિમેન્ટ તથા બોનસનો સમાવેશ થાય છે તેમ વિટોઅસ્ટરે કહ્યું હતું.
ઘરઆંગણાના ફંડ હાઉસિસે જણાવ્યું હતું કે તેઓ ભારતમાં ઊંડે સુધી પ્રવેશ કરીને અને ટોચનાં 30થી આગળનાં શહેરોમાંથી નાણાપ્રવાહનો મોટો હિસ્સો મેળવવા, રિટેલ એસેટ્સ મેળવવા પર ધ્યાન કેન્દ્રિત કરી રહ્યા છે.
રિલાયન્સ નિપ્પોન લાઇફ એસેટ મેનેજમેન્ટના સીઇઓ સુન્દીપ સિક્કાએ જણાવ્યું હતું કે, "અમે આઇપીઓ બાદ 120થી વધારે લોકેશન્સનો ઉમેરો કર્યો છે અને હાલમાં અમે દેશના 300 લોકેશન્સ પર હાજરી ધરાવીએ છીએ. અમે ભારતમાં વધારે ઊંડે સુધી વિસ્તરણ કરીને બજારનું વિસ્તરણ કરવા માંગીએ છીએ જેને કારણે અમે અમારી વૃદ્ધિને ટેકો આપવા તથા વેગ આપવા માટે નવા કર્મચારીઓનો ઉમેરો કર્યો છે."
હજુ પણ મ્યુચ્યુઅલ ફંડ ઉદ્યોગ પાસે બે કરોડથી ઓછા રોકાણકારો છે જેની સરખામણીએ ભારતની કુલ વસતિ 130 કરોડથી વધુની છે, જેને પરિણામે વૃદ્ધિ માટે મોટી સંભાવના છે.
મ્યુચ્યુઅલ ફંડ ઉદ્યોગ આગામી એક દાયકામાં તેની એસેટ અંડર મેનેજમેન્ટ (એયુએમ)ને 25 લાખ કરોડથી ચાર ગણી વધારીને 100 લાખ કરોડ પર પહોંચાડવા માંગે છે તથા ગ્રાહકોની સંખ્યા હાલમાં બે કરોડ છે તેને વધારીને 10 કરોડ પર લઈ જવા માંગે છે, તેમ તાજેતરના AMFI-BCG વિઝન ડોક્યુમેન્ટમાં જણાવાયું હતું. આ વિઝનને સિદ્ધ કરવા માટે ઉદ્યોગને જંગી મેનપાવરની જરૂરિયાત રહેશે તેમ ફંડ મેનેજર્સ કહે છે.
આદિત્ય બિરલા સનલાઇફ એએમસીના સીઇઓ એ બાલાસુબ્રમણિયને જણાવ્યું હતું કે 300 લોકેશન્સ પર ભારતવ્યાપી હાજરી સાથે અમે દેશમાં મ્યુચ્યુઅલ ફંડના વિસ્તારને વધારે ઊંડાણ સુધી લઈ જવા પ્રતિબદ્ધ છીએ. દરેક વર્ષે કેમ્પસમાંથી પણ નવા સ્ટાફની ભરતી કરી રહ્યા છીએ. તેમણે ઉમેર્યું હતું કે, "અમે દર વર્ષે શાખાઓનો ઉમેરો કરી રહ્યા છીએ. અમારું લક્ષ્ય લોકસભાની તમામ 543 બેઠકોના મતદાર ક્ષેત્રમાં હાજરી નોંધાવવાનું છે."
મ્યુચ્યુઅલ ફંડ ઉદ્યોગમાં રોકાણકારોનો રસ વધી રહ્યો છે. તેના પરિણામે નાણાકીય વર્ષ 2019માં ફોલિયોની સંખ્યામાં જંગી વધારો થયો હતો. નાણાકીય વર્ષ 2019માં 1.11 કરોડથી વધુ નવા ફોલિયોનો ઉમેરો થયો હતો જે સાથે કુલ ફોલિયોની સંખ્યા વધીને 8.24 કરોડના સર્વકાલીન ઊંચા સ્તર પર પહોંચી ગઈ હતી. સિસ્ટમેટિક ઇન્વેસ્ટમેન્ટ પ્લાન મારફત વાર્ષિક પ્રદાનમાં વધારો થયો છે, નાણાકીય વર્ષ 2017માં ₹44,000 કરોડનું પ્રદાન હતું તે ઊછળીને નાણાકીય વર્ષ 2019માં ₹93,000 કરોડ પર પહોંચી ગયું હતું."